25.8.2022.
LV
Eiropas Savienības Oficiālais Vēstnesis
C 321/7
Iepriekšējs paziņojums par koncentrāciju (Lieta M.10850 – ASMENT DE TEMARA / VEOM / JV) Lieta, kas pretendē uz vienkāršotu procedūru (Dokuments attiecas uz EEZ)
(2022/C 321/05)
1.
Komisija 2022. gada 16. augustā saņēma paziņojumu par ierosinātu koncentrāciju saskaņā ar Padomes Regulas (EK) Nr. 139/2004 (1) 4. pantu.
Šis paziņojums attiecas uz šādiem uzņēmumiem: — Asment de Temara (“ADT”, Maroka), ko kontrolē Votorantim S.A. (“Votorantim”, Brazīlija), — Veolia Services à l’Environnement Maroc (“VEOM”, Maroka), ko kontrolē Veolia Environnement S.A. (“Veolia”, Francija), — jaunizveidots kopuzņēmums koncentrācijas nolūkā (“kopuzņēmums”, Maroka), Uzņēmumi AdT un VEOM Apvienošanās regulas 3. panta 1. punkta b) apakšpunkta un 4. punkta nozīmē iegūs kopīgu kontroli pār kopuzņēmumu.
Koncentrācija tiek veikta, iegādājoties daļas jaunizveidotā kopuzņēmumā.
2.
Attiecīgie uzņēmumi veic šādu uzņēmējdarbību:
— AdT ražo cementu, betonu un minerālmateriālus Marokā. — VEOM ir pārvaldītājsabiedrība, kas apvieno Marokas uzņēmumus Veolia grupā, kura pati nodarbojas ar enerģētikas un ar ūdeni saistītu pakalpojumu sniegšanu (dzeramā ūdens ieguve, sadale, attīrīšana, notekūdeņu savākšana un attīrīšana utt.) un ar atkritumiem saistītu pakalpojumu sniegšanu (aizliegto, bīstamo un reglamentēto atkritumu savākšana un attīrīšana).
— kopuzņēmums attīstīs un ekspluatēs platformu nebīstamo un bīstamo atkritumu pirmapstrādei Marokā.
3.
Iepriekšējā pārbaudē Komisija konstatē, ka uz paziņoto darījumu, iespējams, attiecas Apvienošanās regulas darbības joma.
Tomēr galīgais lēmums šajā jautājumā netiek pieņemts.
Ievērojot Komisijas paziņojumu par vienkāršotu procedūru dažu koncentrācijas procesu izskatīšanai saskaņā ar Padomes Regulu (EK) Nr. 139/2004 (2), jānorāda, ka šī lieta ir nododama izskatīšanai atbilstoši paziņojumā paredzētajai procedūrai.
4.
Komisija aicina ieinteresētās trešās personas iesniegt tai savus iespējamos apsvērumus par ierosināto darījumu.
Apsvērumiem jānonāk Komisijā ne vēlāk kā 10 dienu laikā no šīs publikācijas datuma.
Vienmēr jānorāda šāda atsauce: M.10850 – ASMENT DE TEMARA / VEOM / JV Apsvērumus Komisijai var nosūtīt pa e-pastu, pa faksu vai pa pastu.
Lūdzam izmantot šādu kontaktinformāciju: E-pasts: COMP-MERGER-REGISTRY@ec.europa.eu Fakss +32 22964301 (1) OV L 24, 29.1.2004., 1. lpp.
(“Apvienošanās regula”).
(2) OV C 366, 14.12.2013., 5. lpp.